ده وويل چې خلک په ازاده توګه د رايې ورکولو حق کاروي۔ هغه زياته کړه، صدارتي افسرانو رايې شمېرلې او 45 فارم يې چمتو کړی وو۔ د پي ټي آئي مشر وويل نتايج بايد د دې فارم مطابق جوړ کړل شي ځکه چې هغه ټول فارمونه ترلاسه کړي دي۔

بل لور ته د مطبوعاتي رپوټونو له مخې، د یو شمېر لویو سیاسي ګوندونو مشرانو د جمعې په شپه ناوخته غونډې وکړې او په حکومت جوړولو یې خبرې پيل کړې دي۔

د مسلم ليګ (ن) مشر نواز شريف ويلي پاکستان د روانې سياسي او اقتصادي بې ثباتۍ څخه د راويستلو لپاره د پي ډي ايم په شان د يو اتحادي حکومت جوړولو ضرورت دی۔

څېړونکي وایي د يو ګوند لخوا ښکاره اکثريت نه تر لاسه کېدو له وجې په مرکز کې د ايتلافي حکومت جوړولو نه پرته بله څه لار نه ده پاتې خو وایي دا به کتل وي چې کوم کوم ګوندونه په دې حوالې سره پخپلو کې اتفاق ته رسېږي